Viborger Samler, 1846-08-15
- Efterretninger fra Köln af 6te Aug. meddele nøiagtigere Details. I Gaar Morges (den 5te Aug.) bølgede store Skarer af Borgere frem og tilbage paa Gaderne. Statens Raad forsamledes i Forening med de meest anseete Borgere paa Raadhuset; thi Forbittrelsen imod den væbnede Magt var saa stor, at man frygtede for Uroligheder, naar Aftenen frembrød. Talrige Deputationer begave sig til Generalprocuratoren, den høieste juridiske Auctoritet paa Stedet. Dennes og Borgernes Bestræbelser, lykkedes det at overtale Auctoriteterne til at vælge andre Forholdsregler. Om Aftenen skulde Politiet og Militairet ikke lade sig see; Tropperne consigneredes i Casernerne: Borgerne overdroges det at vaage over Stadens Rolighed. Paa Raadhuset organiserede man 12 Borgercompagnier, hvert bestaaende af 30 Frivillige. Ubevæbnede, kun kjendelige paa røde og hvide Baand i Knaphullet, marscherede denne Vagt op om Aftenen; Folket strømmede sammen, en af Generalprocuratoren udstedet Bekjendtgjørelse havde meget beroliget de opbragte Gemytter (Generalprocuratoren opfordrede Enhver til ufortøvet at anmelde hvad han vidste om det forefaldne); Folket modtog Borger vagten med Jubel, og opløste sig Kl. 11 om Aftenen, ikke en eneste Tumult fandt Sted. Kun foran Commandantens Bopæl hørtes Husen og Piben; men ved den første Opfordring. adskiltes Hoben. Paa Pladsen blev den 4de Aug. en Bødkersvend gjennemboret af Bajonnetstik, en anden Person er dødelig saaret, fire saarede Jndivider ere opgivne af Lægerne. Arresterede bleve den 4de Aug. 24 Borgere, der Alle, paa en eneste nær, ere satte paa fri Fod af General procuratoren. Paa den bevæbnede Magts Side ere mange sønderslagne Hjelme, iturevne Uniformer, mange Contusioner og Qvæstelser, af hvilke dog ingen farlige. Om Militairets Forhold hersker kun en Stemme; endog flere Officierer have erklæret, at Militairet er gaaet for vidt. Enkelte oprørende Facta have desværre fundet Sted. Man bør især dadle, at det befalede Opraab og den ved Lovene bestemte Opfordring til Publicum om at trække sig tilbage fra Tumulten er forglemt eller maaskee endog forsætlig supprimeret. Fremdeles er det efter Loven forbudt de Militaire efter Solens Nedgang at betræde imod Beboernes Villie et Huus, og til Trods for dette Forbud lode Officiererne storme og gjennemsøge mange Huse under det Paaskud, at der vare kastede Steene ud fra Huset. At der blev kastet med Stene er sandt; ligesom det og er sandt, at Militairet blev paa flere Puncter kastet tilbage; men at lade fredelige Borgere undgjælde Gade drengenes Kaadhed, kan ikke forsvares. - Den dræbte Bødkersvend er begravet med stor Pomp; Borgergarden lykkedes det, efterat nogle Misforstaaelser vare hævede ved Commandanten Generallieutenant von der Lundts personlige Forsikkringer, at vedligeholde Orden og Rolighed. En af Borgerne udvalgt Deputation er nu sysselsat med at affatte en umiddelbar til Regjeringen bestemt Beretning om de høist sørgelige Excesser. – Til Foranstaaende føier Bremer-Zeitung": "Allerede i lang Tid har der hersket stor Forbittrelse iblandt Folkemasserne i Köln imod Soldaterne af det 16de Regiment, hvis Mandskab tildeels er fra Berg og Mark. "Die Sechszehner sind ausgemachte Krakeeler, hedder det, og man kan være forvisset om, at Roligheden først vil vorde gjenoprettet, naar Garnisonen skiftes. Ønsket om at dette maatte skee, er ofte udtalt af Jndbyggerne i Köln.